
     REPUBLIKA HRVATSKA
     TRGOVAČKI SUD U OSIJEKU
                                                                      


U   I M E   R E P U B L I K E   H R V A T S K E 
R J E Š E N J E

	
	Trgovački sud u Osijeku, po sucu Jadranki Herman, kao stečajnom sucu, povodom prijedloga FINANCIJSKE AGENCIJE ZAGREB  Regionalni centar Osijek, Podružnica Osijek, Lorenza Jegera 3, za otvaranje stečajnog  postupka nad dužnikom NOGOMETNI KLUB "METALAC", Osijek, Velebitska 3, RB: 14000523, OIB: 59213159856, dana 9. lipnja 2016. godine                                       

r i j e š i o   j e
	

ODBACUJE se prijedlog za otvaranje stečajnog postupka nad dužnikom NOGOMETNI KLUB "METALAC", Osijek, Velebitska 3, RB: 14000523, OIB: 59213159856,

Obrazloženje

Predlagatelj FINA je dana 31. ožujka 2016. podnijela ovom sudu prijedlog za pokretanje stečajnog postupka nad dužnikom NOGOMETNI KLUB "METALAC", Osijek, Velebitska 3, RB: 14000523, OIB: 59213159856 temeljem odredbe članka 110. stav 1. Stečajnog zakona (Narodne novine 71/15) .

	U prijedlogu navodi da na dan 1. rujna 2015.g. dužnik u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 290.499,04 kn, u koji iznos je uračunata i kamata i naknada FINE za provedbe ovrhe na novčanim sredstvima dužnika. Nadalje navodi da dužnik ima jednog zaposlenog radnika.

	Dostavlja popis računa i oročenih novčanih sredstava dužnika na dan 30. ožujka 2016.g., te navodi da na temelju članka 112. stav 5. Stečajnog zakona dužnik na dan 23. svibnja 2016.g. na ime predujma za namirenje troškova stečajnog postupka ima zaplijenjena novčana sredstva u iznosu od 0,00 kn. 

Podneskom od 08. lipnja 2016. godine, dužnik je obavijestio  sud  da je podmirio dug po svim osnovama za plaćanje  evidentiranim u očevidniku redoslijeda osnova za plaćanje. Uz podnesak dužnik je dostavio potvrdu FINE Osijek na dan 08. lipanj  2016. godine, te je predložio da sud odbaci zahtjev za otvaranje stečajnog postupka nad dužnikom, budući dužnik nema nepodmirenih obveza, nepodmirene obveze na dan izdavanja potvrde FINE iznose 0,00 kn.

Kako je uvidom u potvrdu FINE Osijek na dan 08. lipanj 2016. godine utvrđeno da  je žiro račun dužnika na dan 08. lipanj 2016. godine nije blokiran, dužnik nema nepodmirenih obveza na dan izdavanja iste potvrde, te kod dužnika nije ostvaren stečajni razlog predviđen člankom 5. Stečajnog zakona: nesposobnost za plaćanje, to je prijedlog za otvaranje stečajnog postupka valjalo odbaciti kao nedopušten.


                                               U Osijeku 09. lipanj 2016.  

 
Zapisničar:      
Maja Kocijan

                                                                                  		    STEČAJNI SUDAC
								       Jadranka Herman


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           
                                                                                                                                  
D N A :
1. Predlagatelj - FINA Regionalni centar Osijek Podružnica Osijek
1. dužnik Nogometni kub Metalac, Osijek, Velebitska 3
1. e-oglasna ploča suda 
1. rj. odbacivanjem
1. kal. 9/7

